kardosdrur/scandi-wiki huggingface dataset:
Elsebeth Egholm

Elsebeth Egholm (født 17. september 1960 i Nyborg) er en dansk forfatter og journalist.

Hun er opvokset i Lisbjerg ved Århus, blev student fra Statsgymnasiet i Hasle og læste efterfølgende musikvidenskab ved Aarhus Universitet og ved Det Jyske Musikkonservatorium. Hun skiftede dog til journalistikken og blev i 1989 journalist fra Danmarks Journalisthøjskole. Som nyuddannet blev hun bagsideredaktør ved Berlingske Tidende.

Siden år 2000 har hun hovedsagelig koncentreret sig om at skrive romaner. Med Skjulte fejl og mangler fra 2002 bevægede hun sig over i femi-krimigenren. Denne roman var den første med journalisten Dicte Svendsen som den nysgerrige amatørdetektiv, der skaber komplikationer for politiets efterforskning. Dicte Svendsen spiller en væsentlig rolle til og med Vold og magt fra 2009, hvor Dictes fortrængte søn, Peter Boutrup, som er opvokset på børnehjem, er mistænkt i en drabssag.
Peter er hovedpersonen i Tre hundes nat fra 2011. I denne roman trækker Egholm på traditionen fra actiongenren og det feministiske præg er stærkt nedtonet. Serien om Dicte Svendsen  blev i 2012 filmatiseret til tv som Dicte, der blev vist på TV 2 i 2013.

Bibliografi 
 De frie kvinders klub, 1999
 Sirocco, 2000
 Mig og min ø, (selvbiografi)2000
 Opium, 2001
 Skjulte fejl og mangler, 2002 (Dicte 1)
 Selvrisiko, 2004 (Dicte 2)
 Personskade, 2005 (Dicte 3)
 Nærmest pårørende, 2006 (Dicte 4)
 Liv og legeme, 2008 (Dicte 5)
 Vold og magt, 2009 (Dicte 6)
 Tre hundes nat, 2011 (Peter Boutrup 1 - Dicte's søn)
 De dødes sjæles nat, 2012 (Peter Boutrup - Dicte's søn)
 Eget ansvar, 2013 (Dicte 7)
 Kød og blod, 2014 (Dicte 8)
 Dødvægt, 2015 (Dicte 9)

Filmografi 
 Den som dræber (manuskriptforfatter), 2011

Noter

Eksterne henvisninger 
 Elsebeth Egholm  på Litteratursiden.dk
 

Romanforfattere fra Danmark
Krimiforfattere fra Danmark
Personer fra Nyborg
Journalister ved Berlingske
Dansksprogede forfattere fra Danmark
Personer i Kraks Blå Bog
Ewald Epe

Ewald Epe f. Ewald Laurits Christian Petersen (10. januar 1912 i Horsens – 22. oktober 1985 i København) var en dansk sang- og revytekstforfatter, der har skrevet en lang række viser, der fortsat kendes og synges, f.eks. "Så'n var det ikke i halvfemserne" (sunget af Erika Voigt), "Kys hinanden" (sunget af Max Hansen), "Før vi fik bil" (sunget af Marguerite Viby), "I den gamle pavillon" (sunget af Erika Voigt) og "Øresunds blå".

Han var egentlig født Ewald Lauritz Christian Petersen, men i 1953 tog han navneforandring til Ewald Epe. Samme år lavede han sangtekster til filmen Solstik.

Eksterne henvisninger 
 
 Ewald Epe på Dansk Forfatterleksikon 

Digtere fra Danmark
Dansksprogede forfattere fra Danmark
Epe

Epe har flere betydninger:

 Epe, Holland - by i Holland
 Epe, Nigeria - by i Nigeria
 Epe, Nordrhein-Westfalen - by i Nordrhein-Westfalen

 Ewald Epe - dansk revytekstforfatter
Peter Asschenfeldt

Peter Asschenfeldt (25. oktober 1956) er en dansk erhvervsmand, forlægger og stifter af Asschenfeldts forlag. Peter Asschenfeldt er søn af en præst i Årby ved Kalundborg og har været kæreste med Maria Hirse, med hvem han har et barn. 

Han etablerede Café Ketchup i Pilestræde i 2000, og ejede også en afdeling i Tivoli samt to caféer under navnet Ultimo. Disse lukkede dog alle i 2003 med undtagelse af den i Pilestræde.

Referencer 

Forlæggere fra Danmark
Erhvervsfolk fra Danmark
Personer fra Kalundborg
Franz Erik Toft

Franz Erik Toft (18. maj 1926 i Hals – 8. oktober 1946 i Viborg) var tolk for Gestapo under anden verdenskrig.
Han var blandt de 46, der blev idømt dødsstraf og henrettet under retsopgøret.

Liv og karriere 
Toft var søn af gårdejer Peder Chr. Toft (1890) og Anne Emilie Bundgaard (1892), begge forældre tilhørte egentlig Venstre, men blev nationalsocialistisk indstillet og prægede sønnen, som fra 1940 var aktiv i det nazistiske ungdomsorganisation NSU (Nationalsocialistisk Ungdom). Han kom derigennem til Tyskland som tysklandsfrivillig. Få dage før han blev 16 år gammel, begyndte han på ungdomsførerskole i Berlin. Den 12. april 1943 meldte han sig ind i DNSAP (Danmarks Nationalsocialistiske Arbejderparti). I 1943 var han ansat som brandværnsmedhjælper på Flyvestation Aalborg ved Rødslet og på Flyvestation Karup i Midtjylland. Samtidig fik han et seks ugers kursus på Schalburgkorpsets skole (Høvelte Kaserne) i Birkerød. Dernæst var han til november 1944 hos den tyske besættelsesmagt som uniformeret og bevæbnet sabotagevagt. Han var sabotagevagt på søflyvepladsen ved Aalborg til den 16. maj 1944 og derefter i Italien og Frankrig.
I Italien og Frankrig gjorde han tjeneste under den tyske Organisation Todt, som blandt andet stod for opførelsen af Atlantvolden.

Fra begyndelsen af januar 1945 til befrielsen var Toft atter hjemme og arbejdede som medhjælper hos Gestapos afdeling i Aalborg. Han deltog i mange anholdelser, mishandlinger af danske fanger og i flere sprængninger og ildspåsættelser.

I retssagen mod Toft blev der især lagt vægt på hans ivrige engagement hos Gestapo og på et drabsforsøg på en politibetjent, der havde forsøgt at likvidere Toft. Han blev dømt til døden. Frantz Toft var tyve år gammel og den yngste af de 46, der blev henrettet i forbindelse med retsopgøret efter besættelsen.

Frantz Tofts afskedsbrev til familien, skrevet i arresten i Viborg kort før henrettelsen:

Kristian Egede Lundholm og Albert Johannes Dahl (vennerne i "Kong Hans") blev ligeledes idømt dødsstraf og henrettet.

Frantz Erik Toft ligger begravet på Almen Kirkegård i Aalborg.

Eksterne henvisninger/kilder/noter 
 http://www.paa-den-anden-side.dk/FrantzToft.html 

Henrettede i Danmark i retsopgøret efter 2. verdenskrig
Politikere fra Danmarks Nationalsocialistiske Arbejderparti
Nazister fra Danmark
Danskere i tjeneste for Nazityskland
Danskere i 1900-tallet
Henrettede personer fra Danmark
Lars Vilks

Lars Endel Roger Vilks (født 20. juni 1946, død 3. oktober 2021) var en svensk kunstner og kunstprofessor. Han var senest mest kendt for sin Muhammedtegning, der blev bragt i Nerikes Allehanda i 2007. Tegningen forestillede Muhammed som "rondellhund". Tegningen gav anledning til protester fra visse muslimske kredse, og Vilks modtog dødstrusler på grund af tegningen. En email med forbindelse til eksplosionerne i Stockholm den 11. december 2010 henviste til Vilks.

Tidligere var Vilks blevet kendt for sine to installationer Nimis og Arx, der er opstillet i Vilks selvudråbte mikronation Ladonia på Kullen.

Lars Vilks omkom søndag den 3. oktober 2021 i en trafikulykke på motorvejen E4 i Sydsverige. På et pressemøde mandag den 4. oktober 2021 fortalte politiet, at der ikke er tegn på, at der er tale om en forbrydelse eller en forsætlig handling. I ulykken omkom også to politibetjente.

Angreb på debatmøde 

Under et debatmøde med overskriften Kunst, Blasfemi og Ytringsfrihed arrangeret af Lars Vilks Komiteen, der har til formål at arrangere møder med den svenske muhammedtegner Lars Vilks den 14. februar 2015, blev der skudt med et automatvåben ind gennem glasvinduet til foyeren i kulturhuset Krudttønden i København. På mødet deltog den franske ambassadør. En person blev dræbt under skyderiet, og tre betjente sårede, men hverken Vilks eller den franske ambassadør blev ramt.

Se også 
Muhammedkarikaturen i Nerikes Allehanda, om Vilks muhammedtegning.

Galleri

Kilder

Eksterne henvisninger 

 Lars Vilks blog

Kunstnere fra Sverige
Islamkritikere
Ansatte ved Universitet i Bergen
Omkomne ved trafikulykker i Sverige
Efraim

Efraim var ifølge Bibelen en søn af Josef og sønnesøn af Jakob. Han og hans bror Manasse blev optaget sammen med Jakobs sønner som velsignede personer der skulle blive forfædre til Israels stammer. Der eksisterede derfor ingen Josef stamme. 

Han og broderen blev stamfædre, fordi Levi stamme sædvanligvis ikke regnes med blandt de tolv. Efraim fik et ganske stort område nord for Juda. 
Efraim stamme spillede en stor rolle i tistammeriget efter delingen af landet.


Se også 
 Israelit
 Afsnittet om Jakob i artiklen om Første Mosebog

Personer i Det Gamle Testamente
Bibelske steder

th:เผ่าเอฟราอิม
Luzern

Luzern () er en by beliggende centralt i Schweiz med   indbyggere. Byen er hovedstad i kantonen Luzern. Byen ligger ved Vierwaldstättersøen (Lucernesøen) med udsyn over bjergene Pilatus og Rigi.

Byen er en turistmagnet med sin spektakulære beliggenhed. Der er flere seværdigheder, bl.a. den enestående træbro 'Kapellbrücke' (Kapel-broen) fra 1333, der blev hærget af en voldsom brand i 1993, men siden er genopbygget.

Et 6 meter langt relief, hugget ind i en klippevæg i den lille park ved Löwenplatz midt i byen, er tegnet af den danske billedhugger Bertel Thorvaldsen. Relieffet, Löwendenkmal, forestiller en såret og døende løve og er udført til minde om 760 schweizergardere fra Luzern, der faldt, da de i 1792 under Den franske Revolution forsvarede Ludvig 16. af Frankrig på kongeslottet Tuilerierne i Paris mod de ophidsede folkemasser.

Galleri

Referencer

Eksterne henvisninger 

Byer i Schweiz
Frie rigsstæder
Kanton Luzern
Johannes Glob

Johannes Einer Andersen Glob (24. januar 1882 i Nakskov – 14. juni 1955 i Hellerup) var en dansk maler og far til arkæologen, professor, dr. phil P.V. Glob.

I snedker- og malerlære i Nakskov; dimitteredes fra Det tekniske Selskabs Skole i København, gik på Det Kongelige Danske Kunstakademi i København fra 1901 til 1903.

Han debuterede i 1905 på Charlottenborg Forårsudstilling med billedet Døden, en ung mand, der føres bort af døden med timeglasset.

Han er begravet på Mariebjerg Kirkegård.

Eksterne henvisninger 
 
 

Malere fra Danmark
Danskere i 1900-tallet
Frost

Frost, også kaldt rimfrost eller rim, er iskrystaller der bygges op af frossen fugt på kolde overflader. 

Ordet frost bruges også i dagligtale om temperaturer som er lavere end vands frysepunkt (0°C), og om vejret der fører til sådanne temperaturer. 

Rim dannes når vanddamp i luften går direkte ind i fast form – den såkaldte deposition.
Rim dannes især på ujævne overflader såsom træer, græs, osv., og sjældent på flade overflader.

Der er to betingelser der skal være til stede for, at rim vil opstå:
Temperaturen i jorden er lavere end luftens dugpunkt temperatur.
Temperaturen på jorden er under frysepunktet i vand. Er temperaturen på jorden over frysepunktet, dannes der dug.

Meteorologi
Vandis
Forlig

Forlig kan betyde:
 Juridiske forlig
 Politiske forlig, fx indgået mellem partier i Folketinget.
 Indgåede overenskomster på arbejdsmarkedet. Herfra kendes Forligsinstitutionen.
Reginald Arvizu

Reginald Quincy "Fieldy" Arvizu (født d. 2. november 1969 i Bakersfield, Californien) er kendt som bassisten i metalbandet Korn). 

I 1989 stiftede Fieldy sammen med Munky, David Silveria (som i dag er medlemmer af Korn) og Richard Morrel (som ikke er relateret til Korn) bandet L.A.P.D som stod for "Love and Peace, Dude." I 1993 brød bandet op, og de tre medlemmer dannede Korn sammen med Jonathan Davis.

Fieldy bruger en femstrenget Ibanez-bas (model SDGR SR5005), navngivet K-5, som er hans signaturbas. Den er stemt A, D, G, C, F. Han er den eneste venstrehåndet i bandet, men bruger trods det en højrehåndet bas. Størstedelen af hans basriffs er hip-hop-inspireret, da han selv siger, han får inspiration fra alt hip-hop. Arvizu konverterede i 2009 til kristendommen.

Sideprojekter 
Fieldy havde et rap-sideprojekt kaldet Fieldy's Dreams, og i 2002 udgav han albummet Rock'n Roll Gangster, der dog fik meget kritik af anmelderne, og i Gaffa fik det således kun én stjerne.

Ægteskab 
I 2006 blev Fieldy gift med sin kæreste Deena Beber. Korn-guitarist Munky spillede på nylonguitar ved deres bryllup. Det var hendes første ægteskab og hans andet.

Basser 
 Ibanez Soundgear SR1305 5-strenget
 Ibanez Soundgear SR1305 5-strenget
 Ibanez Soundgear 505's 
 Ibanez ATK305
 Ibanez K5TKF 5-String (Fieldy Signatur/sort og rød)
 Ibanez "K15" custom 15-string (stemt Aaa – Ddd – Ggg – Ccc – Fff)

Referencer

Eksterne henvisninger 

 

Bassister fra USA
Personer der er konverteret til kristendommen
Skule Bårdsson

Skule Bårdsson (født 1189, død 24. maj 1240), fra 1237 Hertug Skule, tilhørte norsk adel.

Skule blev født ca. 1189 som søn af Bård Guttormsson (1150–1194) fra Rein kloster i Rissa og dennes anden kone, en stormandsdatter fra Valdres. Farens første kone var Cecilia Sigurdsdatter, datter af kong Sigurd Munn Haraldsson, og deres søn, Skules halvbror, var kong Inge Bårdsson.

Skule bliver først gang nævnt i 1204 og var ligesom sin bror, Guttorm, fostersøn hos morfaren Erling på Kviden. Han var jarl fra 1217. Som jarl styrede han en tredjedel af Norge fra sit sæde i Nidaros, under kong Håkon Håkonsson. Trods det nære forhold til kongefamilien var der alligevel magtkampe, der førte til Skules opposition. Det endte med et fatalt oprør mod kong Håkon Håkonsson, og den 24. maj 1240 blev han dræbt i Elgeseter kloster i Trondheim, hvor han havde søgt tilflugt. Birkebeinerne satte ild på klosteret, og da Skule og hans følge kom ud, blev de hugget ned foran indgangen.

Skule blev gravlagt i Nidarosdomen.
Skules død markerede den endelige afslutning på borgerkrigene i Norge. Borgerkrigene havde varet i 110 år.

Skandinaver fra middelalderen
Nye Verden

Begrebet Den Nye Verden er et af de mange begreber, som bliver brugt om Amerika, og til tider også om Australien og Oceanien. "Den Nye Verden" bruges ikke til at betegne "den moderne verden", da begrebet betegner det geografiske område, der blev "opdaget" af europæerne.

Begrebet opstod i det sene 15. århundrede under europæernes kolonisering af Amerika. Begrebet er udtryk for et eurocentrisk verdensbillede, hvor europæerne sås som civiliserede, mens alle andre folkeslag sås som primitive og mindreværdige.

Amerika var før koloniseringen allerede rigt befolket af diverse indianerstammer. At omtale koloniseringen som en "opdagelse af Amerika" er således en omtale fra europæisk perspektiv, da den oprindelige befolkning naturligvis havde “opdaget” Amerika flere tusinde år tidligere.

Et alternativ til begrebet "Den Nye Verden" kan være "den vestlige hemisfære". "Den vestlige hemisfære" henviser til Amerika som et geografisk område (den vestlige halvkugle). Selvom begrebet "den vestlige hemisfære" går ud fra, at Europa er verdens geografiske centrum, undgår begrebet direkte at hentyde til, at Europa er verdens civiliserede centrum, hvilket begrebet "Den Nye Verden" kan kritiseres for at gøre, når det hentyder til en opdeling af verden i "civiliserede" og "mindre civiliserede"

Udover at knytte sig til perioden med "de store opdagelsesrejser", knytter begrebet "Den Nye Verden" sig til perioden med de store udvandringer fra Europa (den gamle verden) til den nye verden i Amerika fra sidste del af 1800-tallet til langt inde i 1900-tallet.

Eksterne henvisninger 
 www.dennyeverden.dk - et dansk site om Latinamerika

Nordamerikas historie
Europas historie
Oceaniens historie
Gamle Verden

Begrebet Den Gamle Verden omfatter af Afrika, Asien og Europa, dvs. den del af verden, der udgjorde den dominerende verdensopfattelse i Europa før Christoffer Columbus drog på sine opdagelsesrejser til den Nye Verden. Denne betegnelse kendes også som Afrika-Eurasien.

Selvom de indre områder af Afrika og Asien ikke var særligt kendt af europæerne i denne tid, var deres eksistens kendt. Også Japan var kendt område, og hører derfor med under begrebet den gamle verden. Oceanien og Antarktika tilhører ikke de to begreber, da disse først blev opdaget, efter begreberne kom til.

Se også 
 Østlige Halvkugle
 Nye Verden

Historie
Geografiske betegnelser
Harald Balslev

Harald Balslev (7. maj 1867 i Horne – 7. december 1952 i Sønderborg) var en dansk teolog, skolemand, forfatter og komponist.

Han blev cand. theol. 1892, var forstander for Ubberup Højskole fra 1913 til 1930.

Harald Balslev kommer fra en fynsk slægt, der har fostret mange præster, bl.a. hans far Rasmus Lauritz Balslev, og to biskopper (Carl Frederik Balslev og Lauritz Balslev). Han har skrevet nogle bøger, men han er nok mest kendt for melodien til Det lysner over agres felt med tekst af Ludvig Holstein. Han har i øvrigt skrevet en del sange og salmer.

Bøger af Balslev 
 Bog om Henry George
 Fra fynske Præstegaarde
 Carl Koch: hans Liv og hans Forfatterskab

Musik 
 Sange i Wikisource 
 Julen ringes ind
 Høstminde
 Otte Sange med let Klaverledsagelse
 Ti Sange med let Klaverledsagelse
 Nu kimer klokkerne sammen
 Bladet i bogen sig vender
 Elsk din næste du kristen sjæl
 Tak, Gud, for hver en glæde
 Lad os ud over engen gå
 Nu skinner sol i haver
 Det lysner over agres felt
 En gylden sommer gik

Eksterne link og videre læsning 
 
 Materialer på Statsbiblioteket om og af Balslev 
 Om Ubberup højskole 
 Bredsdorff, Margrete: Thomas Bredsdorff. Et udvalg af hans foredrag og artikler. Bidrag til en levnedsskildring af Harald Balslev. 1923.

Komponister fra Danmark
Skolefolk fra Danmark
Teologer fra Danmark
Danskere i 1800-tallet
Danskere i 1900-tallet
Kirkemusikkomponister
Personer fra Fyn
Afrika-Eurasien

Afrika-Eurasien, eller Afro-Eurasien, er et superkontinent og verdens største landmasse. Den indeholder omkring 85 % af verdens befolkning. Det er en befolkning tæt på 5.5 milliarder mennesker. Typisk er superkontinentet delt ved Suez-kanalen, mellem Afrika og Eurasien, hvoraf den sidstnævnte er historisk opdelt i Europa og Asien.
Historikere, der studerer den menneskelige kultur, deler Afrika i en nordlig og sydlig, delt ved Sahara-ørknen. Baseret på forskellige landbrugsmetoder og andre forskelle.

Nogle geografikere og historikere refererer det til Eurafrasien eller Afrasia, selvom disse begreber aldrig er kommet i generel brug. I geopolitiske forhold er hovedlandet af Afrika-Eurasien, der ekskluderer øerne, såsom De Britiske Øer, Japan og Madagaskar, refereret som Verdensøen.

Den Gamle Verden inkluderer Afrika-Eurasien og dens omkringliggende øer.
 Eurasien
 Asien
 Nordasien
 Vestasien
 Centralasien
 Østasien
 Sydasien
 Sydøstasien
 Europa
 Nordeuropa
 Vesteuropa
 Østeuropa
 Sydeuropa
 Afrika
 Nordafrika
 Vestafrika
 Centralafrika
 Østafrika
 Sydafrika

I geologiske termer, bliver Afrika-Eurasien et superkontinent, når Afrika støder sammen med Europa. Dette er beregnet til at skulle ske om over 600.000 år. Da vil den sydlige spids af Spanien nå Afrika. Når det er sket vil Middelhavet blive isoleret fra Atlanterhavet. Det forventes at den komplette kollision mellem kontinenterne vil være sket om 50 millioner år. Det vil fjerne Middelhavet og skabe nye bjergkæder.

Verdensdele
Geografiske betegnelser
Superkontinenter
James Jones

James Ramon Jones (født 6. november 1921, død 9. maj 1977) var en forfatter fra USA, der er mest kendt for sine romaner om 2. verdenskrig og dens følger.

Jones blev født i 1921 i Robinson, Illinois. Han var soldat i den amerikanske 25. infanteridivision under 2. verdenskrig, hvor han blev såret i slaget om Guadalcanal.
Hans oplevelser i krigen inspirerede ham til nogle af hans mest kendte bøger. Han var vidne til det japanske angreb på Pearl Harbor, en oplevelse der inspirerede ham til bogen Herfra til evigheden. Hans bog Den tynde røde linje er inspireret af hans oplevelser på Guadalcanal.
Herfra til evigheden vandt National Book Award i 1952, og Modern Library kalder den en af de 100 bedste bøger fra det 20. århundrede.

Med den posthume udgivelse af hans bog Whistle i 1978 blev hans krigstrilogi komplet. Han sagde selv at de tre bøger "vil sige godt og vel alt jeg nogensinde har haft at sige, eller behøver sige, om den menneskelige tilstand krig."

Bibliografi 
 Herfra til evigheden 1951 (på dansk i 1971) (filmatiseret i *1953)
 Some Came Running (1957) (filmatiseret i 1958)
 The Pistol (1959)
 Den tynde røde linje (1962) (på dansk første gang i 1963 med titlen Den blodrøde streg) (filmatiseret i 1964 og 1998)
 Go to the Widow-Maker (1967)
 The Ice-Cream Headache and Other Stories (1968)
 The Merry Month of May, (1971)
 A Touch of Danger, (1973)
 WW II (1975)
 Whistle (1978) (færdigskrevet af Willie Morris)

Romanforfattere fra USA
Novelleforfattere fra USA
Illustreret Videnskab

Illustreret Videnskab () er et populærvidenskabeligt tidsskrift (oplag: 370.000) inden for naturvidenskab og teknik. Bladet blev første gang udgivet i februar 1984 af Fogtdals Blade A/S, men udgivelsen blev senere overtaget af Bonnier Publications A/S. Det var på 84 sider og udkom hver måned. Fra 1995 blev antallet af årlige numre gradvist øget fra 13 til 17 i 2003. Bladet udgiver også temanumre, hvor sideantallet er større end i de almindelige udgaver. 4500 har abonneret på bladet siden nr. 1 i 1984.

Forlaget har i forlængelse af bladet udgivet forskellige populærvidenskabelige bøger og bogsamlinger. Bl.a. Videnskabens Verden på 24 bind fra 1986-90 (oversat fra engelske Equinox) og en række serier fra BBC omhandlende astronomi, historie, palæontologi osv., der er blevet oversat.

Den 20. oktober 2005 påbegyndte Bonnier publikationen af søstermagasinet Illustreret Videnskab - Historie (ofte omtalt blot som Historie, ), der udkommer en gang om måneden med forskellige historiske temaer.

Illustreret Videnskab i andre lande 
Island (Lifandi Vísindi), Norge (Illustrert Vitenskap), Sverige (Illustrerad Vetenskap), Finland (Tieteen Kuvalehti), Tyskland (Science Illustrated, tidligere Illustrierte Wissenschaft), USA (Science Illustrated), Grækenland og Holland (Wetenschap in Beeld), Letland (Ilustrētā Zinātne) og Litauen (Iliustruotasis Mokslas), Slovenien og Australien (Amazing Science) og Estland (Imeline teadus) til november. Den australske version blev lanceret i slutningen af 2009 af det australske Media Properties, som også udgiver den teknologi-fokuserede titel Popular Science. Senere skal Illustreret Videnskab også udkomme i Belgien og New Zealand. Det udkom i Rusland under navnet Иллюстрированная наука fra 2010. Bladene er, bortset fra sproget, ret ens.

Udgivelsesfrekvens 
Finland, Sverige, Norge og Danmark (indbefatter også Grønland), hver 3. uge, Island; 14 numre om året, Letland, Grækenland, Holland og Litauen; 12 numre om året, Tyskland og USA; 6 numre om året. Har i alt ca. 3 millioner læsere på verdensplan.

Priser 
i 1999 modtog bladet den danske Genius Award for god kommunikation af videnskaben.

Eksterne henvisninger 
 Illustreret Videnskab 
 USA 
 Bonnier Publications
 bladets australske side 
 bladets norske side hjemmeside  
 bladets svenske hjemmeside 
 bladets finske side  
 bladets litauske side
 bladets russiske side

Kilder 

Tidsskrifter om naturvidenskab
Bonnier Publications
Populærvidenskabelig litteratur

et:Illustreret Videnskab
Klynge (flertydig)

Klynge kan henvise til flere artikler:

 Klynge – en unøjagtig mængdebetegnelse
 Klynge (Tillitse Sogn) – en bebyggelse i Tillitse Sogn på Lolland
 Klynge (Lønborg Sogn) – en bebyggelse i Lønborg Sogn i Ringkøbing-Skjern Kommune

Se også
 Klyngecomputer – et net af dedikerede computere forbundet via et datanet
 Klyngebombe – krigsvåben
 Brombær – en planteslægt (Rubus) der tidligere kaldtes Klynger
Svendborg Bycenter

Svendborg Bycenter er et indkøbscenter etableret i 1996 i Svendborg bymidte, på en grund hvor der tidligere lå et Kvickly-varehus. Det indeholder 14 butikker, samt en række andre lejemål.

Referencer

Eksterne henvisninger 
 

Indkøbscentre i Danmark
Bycenter
Etableret i 1996
Raymone Bain

Raymone Bain er talskvinde fra PR-firmaet Davis, Bain & Associates Inc., med hovedkvarter i Washington D.C.. Hun er pr. 2005 blevet kendt for at have repræsenteret kendte personer, deriblandt: Michael Jackson, Serena Williams, Babyface, musikgruppen Boyz II Men og andre kendte atleter, underholdere, politiske figurer og politiske organisationer, deriblandt tidligere DC borgmester Marion Barry. I 2006 blev Bain general manager for The Michael Jackson Company.

Managere
Erhvervskvinder
Tjek fødselsår
Erhvervsfolk fra USA